Zscaler

זיסקיילר (באנגלית: Zscaler) היא חברת אבטחת מידע אמריקאית, העוסקת בפיתוח תוכנה לאבטחת מידע, אבטחת רשתות ומחשבים, מכשירים ניידים וענן.

מטה החברה ממוקם בסן חוזה, קליפורניה, ארצות הברית והיא מעסיקה כ-1,480 עובדים.

היסטוריה 
חברת זיסקיילר הוקמה בשנת 2007, על ידי ק. קאילאש (K. Kailash) וג'יי צ'אודרי (Jay Chaudhry).

בשנת 2012, גייסה כ-38 מיליון דולר בסבב גיוס שנוהל על ידי קרן ההשקעות Lightspeed Ventures.

בחודש מרץ 2018, החלה להיסחר בבורסת הנאסד"ק תחת הסימול ZS, הנפקה זו הניבה לחברה הכנסות בסך של כ-242 מיליון דולר.

בחודש אפריל 2020, רכשה את חברת קלאודנטי (Cloudneeti) בסכום שלא פורסם.

בחודש אפריל 2021, רכשה את חברת טראסטדום (Trustdome) הישראלית תמורת כ-40 מיליון דולר.

ב 2023 רכשה את קנוניק סקיוריטי אשר מפתחת פלטפורמה לניהול יישומים ארגוניים שמאפשרת להגן על אפליקציות מפני איומי סייבר.

מוצרים 
לחברת זיסקיילר שני מוצרים עיקריים:
 Zscaler Private Access - מספק גישה מאובטחת ליישומים מקומיים המתוקנים בארגון.
 Zscaler Internet Access - מספק גישה מאובטחת ליישומים חיצוניים.

קישורים חיצוניים 

 
 
 פרופיל מניית Zscaler, באתר investing.com

הערות שוליים 

חברות אבטחת מחשבים אמריקאיות
חברות תוכנה אמריקאיות